Nuusbrief 12 Mei 2017 | Laerskool Jan van Riebeeck
12 Mei, 2017 | Nuusbrief |
Vrydag, 12 Mei 2017 Huppelland 10 jarige partytjie
Vrydag, 12 Mei 2017 Wêreld Boekedag
Vrydag, 12 Mei 2017 Landloop (American International School)
Woensdag, 17 Mei 2017 Rugby @ Curro Century City (Weg)
Woensdag, 17 Mei 2017 Netbal liga @ Milnerton (Tuis)
Donderdag, 18 Mei 2017 Gesprek met ouers (skool)
Ons het 'n versoek van 'n paar ouers gehad of ons nie ook soos Sunvalley en Camps Bay Primary geen huiswerk vir leerders wil gee nie. Ons Bestuurspan het onderneem om in die vierde kwartaal by bogenoemde skole besoek af te lê en dan 'n besluit te neem hoe ons dit volgende jaar sal hanteer. Camps Bay het eers hierdie kwartaal met hulle "Geen Huiswerk" beleid begin.
Kaalvoet skool toe
Ons het ook 'n versoek van 'n paar ouers gehad of die kinders nie in die somermaande sonder skoene kan skool toe kom nie. Ons is tans besig met 'n ondersoek en sal ook ander Laerskole in die stad nader en hoor wat hulle beleid is. Ons is daarvan bewus dat baie skole in die platteland en selfs in die Noordelike voorstede dit toelaat dat veral die kleiner kinders (Gr 1 tot 3), gedurende die 1ste en 4de kwartaal sonder skoene skool toe kan gaan, maar is nie seker wat die meeste skole in groot stede se beleid is nie.
Neem asb. kennis dat die NUUSBRIEF wat weekliks op 'n Donderdag verskyn het, van hierdie week af elke VRYDAG verskyn. Die uitsondering is as die week korter is a.g.v. 'n vakansiedag.
Die bostaande datumlys sal a.g.v. praktiese redes net elke komende week se datums bevat. Daar is egter vir ouers se gerief ook 'n skakel wat jou neem na die volledige datumlys van die kwartaal.
Weens 'n fout op die raampie van die familie-foto's (boeties en sussies), sal hierdie foto's eers oor twee weke beskikbaar wees.
Bestelling van Klasfoto's:
Die klasfoto's is op die aansteekbord aangebring.
U moet asseblief by u kind se klasonderwyser bestel.
Wyse van betaling as volg: Kontant in 'n koevert met die kind se naam en die bedrag daarop.
Tjek: uitgemaak aan die skool
Elektroniese betaling aan die skoolrekening: Stuur asb 'n bewys van betaling aan die klasonderwyser.
Sluitingsdatum vir bestelling is 1 Junie 2017.
Soos julle al seker gehoor het, is die nuwe Vlak 4 waterbeperkings om die draai. Hier is twee goeie wenke om te sien of julle waterlekke het:
1. Sit 'n bietjie kleursel in die 'cistern' van die toilet – 'n paar druppels beetsap sal die ding doen! Wag vir 30 minute en sien of die kleur deurgelek het na die bak… indien wel, het jy 'n lek en kan dit regmaak.
Die Gr.7 Uitreikkomitee gaan Vrydag, 12 Mei, vir Fallen Angels besoek. Daar sal die leerders die diere vertroetel en bederf. Hul neem ook al die Jannies se wonderlike skenkings, van kos tot bederfies saam.
Baie dankie aan elke Jannie wat hul harte oopgemaak het en 'n bydrae gelewer het die afgelope week.
Die inligtingsessie sal vir die graad 5 – 7 ouers belangrik wees, maar enigiemand anders kan dit ook bywoon om die nodige inligting te ontvang sodat u ten volle ingelig voel oor u kind se rekenaarblootstelling in die toekoms. Laat weet gerus vir Leon Hanekom –leon@jvrprim.co.za – of u die sessie sal bywoon. Die getalle sal bepaal waar ons die inligtingsessie sal aanbied. Ons sal die lokaal betyds aan u per sms bekend maak.
Daar is besluit om van hierdie jaar af nie meer die top drie leerders per klas uit te sonder nie. Daar sal dus ook nie meer medaljes uitgedeel word nie. Elke leerder sal steeds 'n diploma ontvang wat prestasie en/of goeie karaktereienskappe uitlig.
Jet Propulsion Rocket Car
Wiskunde – SAMF
Ons seniorfase, gr. 4-7 leerders, het Dinsdag die eerste rondte van die SAMF (South African Maths Federation), ook bekend as die ou AMESA, geskryf. Die volgende rondte vind 2 Augustus plaas. Die volgende leerders, in graad- verband, het deurgedring na die finale rondte:
Altesaam 55 van ons leerders is deur na die finale rondte. Baie geluk aan elkeen. Sterkte en geniet die voorbereiding vir die finale rondte.
Uitslae van AKTV-redenaarskompetisie uitdunrondte
Baie geluk aan die deelnemers wat ons skool verlede Donderdag, 4 Mei 2017, by die AKTV-redenaarskompetisie se uitdunronde verteenwoordig het.
Spesiale gelukwensing aan die deelnemers wat aan die semi-finale ronde van die kompetisie sal deelneem:
Gr. 3 – Danny Newton, Heloïse Strauss en Michelle van Niekerk
Gr. 4 – 5 – Alexander Newton en Stella Malan
Gr. 6 – 7 – Kate Wilkin
Die Redenaars se semi-finale rondte vind op Saterdag, 26 Mei 2017, te Parel Vallei (Somerset-Wes)plaas. Sodra ons meer inligting ontvang, sal ons dit plaas.
Die afgelope naweek het talle van ons leerders deelgeneem aan die Kaapse Afrikaanse Eisteddfod. Verskeie skole se leerders het ons skool kom besoek en gespog met hul talente.
Baie geluk aan elke Jannie wat deelgeneem het, julle is tops! Dankie ook aan die ouers vir al hul ondersteuning deur die loop van die naweek.
Netbal: Wedstrydbepalings kwartaal 2 en 3
(Volg asb die blou skakel)
Skaakuitslae 5 Mei 2017
Ons skaakspelers het verlede Vrydag teen Herzlia Highlands Primary gespeel. Ons sewe skaakspelers het goed gevaar en ons teenstanders 5½ – 1½ geklop. Mooi so Jannies!
Landloop van 5 Mei 2017
Vrydag, 5 Mei se landloopwedloop was by Yeshua Christiaan School in Elfindale, waar die volgende leerders deelgeneem het:
Lea de Ridder 12de
Markus de Ridder 73ste
Sophia Liebenberg 18de
Albert Griesel 32ste
Ruan Rossouw 25ste
Ruben Vorster 29ste
Eugenie Delpierre 19de
Lukas Wasserman 28ste
Gabriël Smuts 29ste
Enzo Vorster 50ste
Divan Rossouw 7de
Op Woensdag , 10 Mei 2017, het al ons rugbyspanne se ligawedstryde begin. Dit was mooi om elke span in hul nuwe truie te sien. Die wedstryde het goed verloop en ons spanne het baie goed gedoen. Die uitslae is as volg:
Dit is 'n baie goeie begin vir die seisoen en ons wens alle spanne sterkte toe vir die res van die seisoen.
Die volgende wedstryd is 17 Mei by Curro – Century City. Alle spelers wat deelneem, sal Maandag hulle briewe ontvang.
Neem asb. kennis. 14 en 21 Junie was daar wedstryde onderskeidelik teen Parklands en Elkanah House geskeduleer. Die eksamen begin 13 Junie en dus het ons die wedstryde geskuif na die 3de kwartaal.